
Este firesc să căutăm explicaţii pentru ceea ce pare irațional, este firesc să căutăm justificări pentru ceea ce 
ne pare dincolo de posibilitatea de a fi justificat. Este firesc, este parte a naturii umane. Rabufnirea războiului, 
conflictele din Ucraina respectiv Palestina/Israel ne provoacă intelectual, căutăm explicaţii, în cele din urmă 
este important să înțelegem ceea ce ni se întâmplă pentru a evita soarta populațiilor din zonele aflate acum în 
conflict. 


Nevoia de a hrăni industria de război este una dintre cele mai frecvente explicaţii ale războaielor, această 
explicaţie este de obicei livrată de oameni ce par serioși, sobrii, oameni maturi ce se uită la cifre și nu-și pierd 
ușor capul. O variantă ușor mai elaborată a acestei explicaţii ia în calcul natura keynesiană a sistemului 
economic post-capitalist occidental aflat în nevoie constantă de lucrări publice care să absoarbă imensa 
cantitate de monedă tipărită de băncile centrale occidentale. Desigur, lucrările publice pot însemna orice, 
putem plăti oameni care să sape șanțuri iar apoi să-i plătim pentru a le astupa, putem plăti pentru războaie — 


destinatia banilor este lipsita de importanta — esentiala este doar absorbtia banilor proaspat tipariti de bancile 
centrale pentru ca acestia sa nu aiba efecte inflationiste. lar daca nu avem motive de pentru a porni un razboi 

premiului Nobel pentru economie — tocmai asta propune: sa declaram razboi unei civilizaţii extraterestre 
pentru a nu opri din funcţionare economia. În lipsă de extratereștrii rușii si palestinienii pot fi pretexte suficient 
de bune pentru a directiona banii proaspăt tipäriti către bunuri — in acest caz armament — care urmează să fie 
distruse. 


Această viziune — să-i zicem economică — a războaielor izbucnite recent justifică achiziția aberantă și aparent 
fără discernământ de armament american făcută de guvernele unor tari vasale de mai mici dimensiuni precum 
Germania, Finlanda, Polonia, Arabia Saudită, România etc, aceste tari vor să evite să fie atrase în război 
cumpărând arme într-un ritm intenţionat accelerat, aceste tari semnalizeaza că au înţeles rațiunea pentru care 
avem războaie si dau de înţeles că în absenţa războiului pot cumpăra mai multe arme — preferabil cat mai 
scumpe — pe care să le îngroape în depozite decât și-ar putea permite dacă economiile le-ar fi distruse de 
război. 


Oricât de pe buza prăpastiei ar fi economia keynesiană a occidentalilor, mă tem că explicaţiile economice nu 
sunt suficiente pentru a înţelege ce se întâmplă în lumea noastră, pentru a înțelege mecanismele care ne 
mână-n luptă în secolul XXI. O dată cu revoluţia franceză de la 1789 diavolul a pătruns în istorie, explicațiile 
economice — oricât de plauzibile — nu pot singure justifica comportamentul uman post 1789. Nu banii ci dorința 
de a acumula cât mai multă putere ne mână-n luptă, nu argintii ci dorința de a-l controla pe aproapele nostru 


ne dă satisfacția ultimă. Motivatiile războaielor moderne nu sunt economice, acestea sunt mereu ideologice. 


Rândurile de mai sus nu înseamă că corupţia sistemului politic, a complexului militar-industrial american, este 
inexistentă sau neimportantă, înseamnă doar că autorul acestui text consideră că corupţia economică este 
lipsită de transcendenta, adică nu are tracţiunea necesară pentru a distruge o civilizaţie precum cea 
occidentală, este venială, este întru totul neimportantă dacă reperul este corupţia minţii, corupţia intelectuală 
este aceea care-i mână în luptă pe aceia care ne destructurează societățile, civilizația și normalitatea vieţii de 
zi de zi. 


Încă dinaintea și în timpul administrației Trump intelectuali precum Pat Buchanan sau Steve Bannon au văzut 
Rusia post comunistă, Rusia ortodoxă și vaccinată împotriva marxismului, ca pe o contrapondere împotriva 
unei Europe deja dincolo de speranţă, au văzut Rusia ortodoxă ca pe o contrapondere pentru o Europă 
postmodernă, ca pe o contrapondere pentru ascensiunea unei Chine pe care o percepeau ca fiind 
amenințătoare dar nu neapărat marxistă. Intelectualii care au făcut posibilă mișcarea populară care l-a adus 
pe dl. Trump la putere au văzut o axă Washington — Moscova ca pe o axa a credinţei creștine, o alianţă între 
două naţiuni creștine menită să îngheţe avântul globalist postmodern, axa Moscova — Washington ar fi trebuit 


să fie soluția care să ducă înainte ceea ce a mai rămas din civilizația occidentală. 


Eliminarea posibilităţii realizării unei astfel de alianțe a fost miza hartuielilor împotriva preşedintelui Trump, 
stânga globalistă în coniventa cu presa mainstream a fost extrem de eficientă indepartand orice posibilitate a 


vreunei cooperări ruso-americane. 


Acesta este contextul corect in care cred ca trebuie privit conflictul din Ucraina. Nimanui nu-i pasa de bani, de 
arme sau de morti si suferinta. Acumularea de putere, aceasta este miza conflictului. 

conservatorismul elitei politice americane nu trece dincolo de eticheta, continutul miscarii neo-conservatoare 
este marxism postmodern. Nu voi relua aici radacinile intelectuale marxiste — niciodata tradate — ale miscarii 
neo-conservatoare americane, important este sa intelegem modul in care gandesc membrii acestei miscari. 
lar modul in care gandeste doamna Rice a fost devoalat in cursul unui interviu publicat de Institutul Hoover, un 
think tank american al carei directoare este. 


Interviul este fascinant, ar trebui să-l privim cu toţii — aceia dintre noi care chiar suntem interesați sa înțelegem 


lumea în care trăim. 


Vedem imediat că doamna Rice este un om inteligent, înțelege extrem de bine implicaţiile ideilor sale. Stie ca 
democraţia este oarecum nenaturală "it's actually kind of unnatural thing”, că este un proxy al egalitarismului, 
că pentru ca democraţia să triumfe oamenii trebuie să lase în urmă tribalismul și familia. În context american 
doamna Rice spune că indivizii trebuie ajungă să creadă că instituţiile le vor proteja drepturile ceea ce este în 
răspăr cu tradiţia americană — validată de experienţă — care contrapune puterea cetățeanului înarmat puterii 
guvernului înspre care cetăţenii ar trebui să privească mereu cu suspiciune. 


Fină cunoscătoare a culturii și civilizaţiei ruse "in some ways Russia is my adopted culture” — pe care o acuză 
că nu a găsit nimic cu care să înlocuiască imperiul — doamna Rice dorește ca Rusia să devină o tara normală 
precum Japonia sau Germania. 


Doamna Rice știe că liderul rus, dl. Putin nu este atașat de Uniunea Sovietică ci de Imperiul Tarilor spune 
explicit că dl. Putin, un om pe care-l cunoaște personal, este un om de secol XIX — "he’s a XIXth century man”. 


În secolul XIX Rusia țarilor a exercitat mereu o influenţă conservatoare asupra Europei, trupele ruse au luptat 
în Paris în 1814 pentru a restaura dinastia Burbon, mai apoi au înăbușit revoluțiile comuniste de la 1848. 
Acesta este motivul pentru care liderul rus dl. Putin trebuie demonizat, acesta este motivul pentru care trebuie 
limitată influenţa rusească în Europa căci globalismul progresist nu trebuie să întâmpine rezistența naturală a 
propriilor cetățeni si nici pe aceea a unei eventuale alianţe anti-progresiste Moscova — Washington. 


Înțelegem acum mai bine conflictul din Ucraina, înțelegem modul în care s-au organizat taberele căci conflictul 
ucrainean este, înainte de a fi orice altceva, unul ideologic. Faptul că dreapta conservatoare este de partea 
rusă în vreme ce stânga progresistă si globalistă — includ aici curentul neo-consevator — combate de partea 
ucraineană este firesc și mai ales coerent din punct de vedere ideologic. 


Occidentul pe vremuri civilizat se găseşte sub zodia 1789 este naiv să credem că războaiele de secol XX sau 
XIX nu au avut mereu mize ideologice, ideologia explică modul lipsit de onoare, cruzimea și fanatismul sau 
disperarea cu care am luptat și continuăm să luptăm. Noi, urmașii celor înfrânți în 1789 ducem cu disperare și 
în condiţii din ce în ce mai nefavorabile aceeași luptă pe care ofiţerii care-ar fi trebuit să apere Bastilia la 14 


iulie 1789 ar fi putut atat de usor sa o castige daca nu ar fi fost lipsiti de credinta, curaj si de onoare. Ne-am 
retras succesiv, am început retragerea în fata Bastiliei, apoi am pierdut Europa Occidentală, acum frontul 

Ne-am retras in credinta, aceasta a tost contiscata gramscian, ne-am retras in noi insine, acum natura umana 
este ea insasi sub asalt precum a fost Bastilia acum 250 de ani. Suntem pe cale sa pierdem si acesta din 
urmă bătălie, este ultima bătălie a omului occidental căci acesta nu va mai fi de fata atunci cand lupta va fi fost 
pierdută. 

A vorbi despre o axă Moscova- Washington mi se pare o viziune mai mult decât deplasată pe motivul că 
două imperii nu se pot alinia niciodată. Istoria ne este martor. Se poate vorbi doar de înțelegeri pe 
probleme punctuale. Atât. 


